**Kereskedelmi tevékenység bejelentése, működési engedély kiadása**

**Ügyleírás**

Bejelentés-köteles tevékenységek a tevékenység megkezdésére irányuló szándék bejelentését követően folytatható. Bejelentés alapján forgalmazható termékköröket a 210/2009. (IX.29.) Korm. rendelet (a továbbiakban: R.) 6. melléklete tartalmazza.

Amennyiben a bejelentés-köteles tevékenység folytatható a jegyző a tevékenységet nyilvántartásba veszi.

**1. KÉRELEM**

A kereskedelmi tevékenység bejelentése illetve engedélyezése kérelemre indul. A jogszabály meghatározza a kizárólag működési engedély birtokában forgalmazható termékek körét. Bejelentéshez kötött kereskedelmi tevékenység esetén a bejelentést követően megkezdhető a működés, működési engedély-köteles kereskedelmi tevékenység csak jogerős működési engedély birtokában végezhető.

**A kérelemhez mellékelni kell:**

1. Nem a kérelmező tulajdonában lévő ingatlan esetében az ingatlan használatának jogcímét (bérlet stb.) igazoló okirat.

2. Haszonélvezet esetében – ha nem a tulajdonos vagy a haszonélvező a kérelmező – a haszonélvező hozzájárulását igazoló okirat.

3. Közös tulajdonban álló üzlet esetén, ha nem a tulajdonostársak közössége a kérelmező, a tulajdonostársak hozzájárulását igazoló okirat.

4. Üzlet esetében vásárlók könyve, melyet a kereskedelmi hatóság hitelesít.

5. Napi fogyasztási cikket értékesítő új üzlet esetében az országos településrendezési és építési körülményekről szóló kormányrendeletben az árusítótér nagysága alapján meghatározott számú személygépkocsi elhelyezésére szolgáló várakozóhely biztosítását igazoló dokumentum (parkolóhely biztosítás).

**A kizárólag üzletben, működési engedély birtokában forgalmazható termékek:**

- a kémiai biztonságról szóló törvény szerinti veszélyes anyagok és készítmények;

- az egyes festékek, lakkok és járművek javító fényezésére szolgáló termékek szerves oldószer tartalmának szabályozásáról szóló kormányrendelet hatálya alá tartozó termékek;

- állatgyógyászati készítmények és hatóanyagaik;

- fegyver, lőszer, robbanó- és robbantószer, gázspray, pirotechnikai termék, a polgári célú pirotechnikai tevékenységek felügyeletéről szóló kormányrendelet szerinti játékos pirotechnikai termékek, valamint a kis és a közepes tűzijáték termékek kivételével, az ott meghatározott feltételekkel;

- növényvédő szerek és hatóanyagaik;

- nem veszélyes hulladék;

- „A” és „B” tűzveszélyességi osztályba sorolt anyag, kivéve a Jöt. szerinti tüzelőolaj, propán vagy propán-bután gáz és az üzemanyag.

**Külön engedély birtokában forgalmazható élelmiszerek:**

|  |  |  |  |
| --- | --- | --- | --- |
| Az alábbi élelmiszerek kiskereskedelmi forgalomba hozatalához a Zala Megyei Kormányhivatal Nagykanizsai Járási Hivatala Élelmiszerlánc-biztonsági és Állategészségügyi Osztályának (8800 Nagykanizsa, Csengery u. 111/A.) **külön engedélye szükséges**:  A | | | B |
| 1. | Termékkör | Élelmiszer, melynek kiskereskedelmi forgalomba hozatalához külön engedély szükséges | |
| 2. | Hús- és hentesáru | friss hús\* | |
| 3. | Hal | friss halászati termék, az élő hal kivételével\* | |
| 4. | Tej, tejtermék | nyerstej, valamint a hűtést igénylő tej és tejtermék\* | |
| 5. | Meleg, hideg étel | az élelmiszerláncról és hatósági felügyeletéről szóló 2008. évi XLVI. | |

**Az alkalmazott jogszabályok:**

2016. évi CL. törvény az az általános közigazgatási rendtartásról,

2009. évi LXXVI. törvény a szolgáltatási tevékenység megkezdésének és folytatásának általános szabályairól,

2005. évi CLXIV. a kereskedelemről,

210/2009. (IX. 29.) Korm. rendelet a kereskedelmi tevékenységek végzésének feltételeiről,

1990. évi XCIII. törvény az illetékekről

**Egyéb fontos tudnivalók**

A kereskedő, illetve alkalmazottja ellenőrzéskor eredeti okirattal vagy másolattal köteles igazolni, hogy eleget tett a kereskedelmi tevékenység bejelentési kötelezettségének, továbbá megfelel a külön jogszabályban meghatározott feltételeknek.

Az üzletben működő biztonsági szolgálat nevéről és székhelyéről, működésének vásárlókat érintő szabályairól a vásárlókat jól láthatóan tájékoztatni kell.

A kereskedőnek rendelkeznie kell a forgalmazott termék – saját előállítású termék esetén a termékhez felhasznált nem saját előállítású termék – eredetét hitelt érdemlően igazoló bizonylattal.

A kereskedő köteles biztosítani, hogy a vásárló a megvásárolni kívánt termék jellegétől függően, annak méretét, súlyát, illetve használhatóságát ellenőrizhesse az üzletben vagy – egyéb kereskedelmi formák esetében – ha a termék rendelkezésre bocsátásakor mind a kereskedő vagy annak képviselője, mind pedig a vásárló jelen van.

Egyes termékek kiskereskedelmi tevékenység keretében való értékesítéséhez az azt végző személynek a kereskedelemért felelős miniszter rendeletében meghatározott szakképesítéssel kell rendelkeznie.

Az üzletekben jól látható és könnyen hozzáférhető helyen a kereskedelmi hatóság által hitelesített, folyamatosan számozott oldalú vásárlók könyvét kell elhelyezni.

A vásárlók könyveként nyomdai úton előállított, legalább tíz A/4-es vagy A/5-ös méretű lapot tartalmazó nyomtatvány alkalmazható.

A kereskedő köteles az üzlet nyitvatartási idejét a működési engedély iránti kérelemben, illetve a az abban bekövetkező változást az azt megelőző nyolc napon belül a kereskedelmi hatóságnak bejelenteni.

Felhívom a figyelmét, hogy:

az információs önrendelkezési jogról és az információszabadságról szóló 2011. évi CXII. törvény 6.§ (6) bekezdése szerint:„Az érintett kérelmére, kezdeményezésére indult bírósági vagy hatósági eljárásban az eljárás lefolytatásához szükséges személyes adatok tekintetében, az érintett kérelmére indult más ügyben az általa megadott személyes adatok tekintetében az érintett hozzájárulását vélelmezni kell.“

A hatáskörrel rendelkező szerv megnevezése az adott ügy tekintetében:

Becsehely Község Jegyzője

Az eljáró szerv illetékességi területe az adott ügy tekintetében:

Becsehely község illetékességi területe

**2.**

**a) A KERESKEDELMI TEVÉKENYSÉG BEJELENTÉSÉVEL KAPCSOLATOS ELJÁRÁS**

2.1. Az ügyintéző a bejelentés megérkezését követően haladéktalanul ellenőrzi, hogy a bejelentés megfelel-e a meghatározott követelményeknek, és a bejelentés megérkezésétől számított **15 napon belül igazolás megküldésével értesíti az ügyfelet a nyilvántartásba vételről.**

2.2. Az ügyintéző a bejelentés másolatát a nyilvántartásba vételt követően a nyilvántartási számmal együtt elektronikus úton megküldi a 210/2009. (IX.29.) Korm. rendelet 6. § (2) bekezdésében meghatározottaknak.

2.3. Ha a bejelentés nem felel meg a meghatározott követelményeknek, a jegyző a bejelentés hiányainak megjelölése mellett figyelmezteti a szolgáltatót a tevékenység bejelentés nélküli folytatásának jogkövetkezményeire.

**b) ADATVÁLTOZÁS**

 Az „IGAZOLÁS” kiadását követően az igazolásban és a kérelemben megjelölt adatokban bekövetkezett változásokat haladéktalanul írásban köteles bejelenteni a jegyzőnek.

 Az üzlet nyitvatartási idejében bekövetkező változást, az azt megelőző 8 napon belül írásban köteles bejelenteni a jegyzőnek.

 Az üzlet megszüntetését köteles a jegyzőnek haladéktalanul bejelenteni.

**3. a) ENGEDÉLYEZÉSI ELJÁRÁS MŰKÖDÉSI ENGDÉLY KIADÁSA ESETÉN**

1. Ha a kérelem hiányosan került benyújtásra, az ügyintéző a pótolandó dokumentum megjelölésével, határidő tűzésével hiánypótlásra szólítja fel az ügyfelet 8 napon belül.

2. Az üzlet és az üzlettel közvetlenül szomszédos, az üzlettel közös telekhatárú ingatlanok tulajdoni lapját hivatalból beszerzi a hatóság.

3. Amennyiben a kereskedő helyszíni szemle megtartását kérte, a kérelem beérkezését követően az ügyintéző helyszíni szemlét tűz ki, amelyről a kitűzött időpont előtt 15 nappal írásban értesíti az ügyfeleket és szakhatóságokat.

4. Amennyiben a kereskedő a helyszíni szemle megtartását nem kérte, a jegyző szerzi be a szakhatóságok állásfoglalását.

5. Az ügyintéző a Kertv. szerinti vendéglátás folytatása esetén a működési engedély tárgyában hozott határozatot elektronikus úton közli a zaj és rezgés elleni védelem egyes szabályairól szóló kormányrendelet szerint környezeti zaj és rezgés elleni védelem egyes szabályairól szóló kormányrendelet szerint a környezeti zajkibocsátási határérték megállapítására hatáskörrel rendelkező környezetvédelmi hatósággal, kivéve, ha ezen ügyben ugyanazon jegyző jár el.

Az ügyintéző a működési engedély tárgyában hozott határozatot élelmiszer, takarmány, állatgyógyászati készítménynek nem minősülő állatgyógyászati termék forgalmazása esetén a megyei kormányhivatal állat-egészségügyi és élelmiszer-ellenőrző feladatkörében eljáró járási hivatalával, termelésnövelő anyag forgalmazása esetén a növény- és talajvédelmi feladatkörében eljáró megyei kormányhivatallal közli.

6. Az ügyintéző a működési engedély megadásával egyidejűleg az üzletet a nyilvántartásba veszi és igazolást ad ki.

Amennyiben a kereskedő az üzletköteles termékek mellett az üzletben bejelentés alapján forgalmazható terméket is forgalmazni kíván, az e termékek forgalmazására vonatkozó bejelentését a működési engedély iránti kérelemben is megteheti.

**b) ADATVÁLTOZÁS**

 A kérelemben megjelölt adatokban bekövetkezett változásokat haladéktalanul, az üzlet nyitvatartási idejében bekövetkező változást, az azt megelőző 8 napon belül írásban köteles bejelenteni a jegyzőnek.

 A *működési engedély jogosultjának személyében történő változás*, jogutódlás esetén - amennyiben az üzletben folytatott tevékenységet, illetve forgalmazott üzletköteles termékkört nem érinti - a változást, jogutódlást, annak megfelelő igazolása mellett az új jogosult, illetve a jogutód köteles bejelenteni.

 Az üzlet megszűnését a megszűnést követő 8 napon belül – az Igazolás leadásával egyidejűleg - köteles a jegyzőnek bejelenteni.

**SZÁLÁSHELY-ÜZEMELTETÉSI ENGEDÉLY KIADÁSÁHOZ, MÓDOSÍTÁSÁHOZ**

*Vonatkozó jogszabályok:*

- a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet

- a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény

Fizetendő díjak, illetékek:

Szálláshely-üzemeltetési engedély illetéke: 3.000,-Ft.

Eljárási határidő: 21 nap, melybe nem tartozik bele a hiánypótlásra, tényállás tisztázására adott határidő, az eljárás felfüggesztésének időtartama, a hatóság működését legalább 1 teljes napra ellehetetlenítő üzemzavar.

A kérelem benyújtható személyesen, meghatalmazott útján, postai úton.

**1. KÉRELEM**

A szálláshely-üzemeltetési engedély kiadása iránti eljárás kérelemre indul.

A kérelemhez mellékelni kell:

 Nem a kérelmezõ tulajdonában lévõ szálláshely esetében a szálláshely használatának jogcímére vonatkozó igazoló okiratot vagy annak másolatát a tulajdoni lap kivételével;

 Haszonélvezet esetében – ha nem a tulajdonos vagy a haszonélvezõ a kérelmezõ – a haszonélvezõ hozzájárulását igazoló okiratot;

 Közös tulajdonban álló szálláshely esetében, ha nem valamennyi tulajdonostárs a szálláshely-szolgáltató, a tulajdonostársak hozzájárulását igazoló okiratot,

 A eljáráshoz szükséges illetékbélyeget

 Képviseleti eljárás esetén írásbeli meghatalmazást

**2. ENGEDÉLYEZÉSI ELJÁRÁS**

1. Ha a kérelem hiányosan került benyújtásra, az ügyintéző a pótolandó dokumentum megjelölésével, határidő tűzésével hiánypótlásra szólítja fel az ügyfelet 8 napon belül.

2. A szálláshely és a szálláshellyel közvetlenül szomszédos, a szálláshellyel közös határvonalú, telekhatárú ingatlanok tulajdoni lapját hivatalból beszerzi a hatóság.

3. Amennyiben a szálláshely-szolgáltató helyszíni szemle megtartását kérte, a kérelem beérkezését követően az ügyintéző helyszíni szemlét tűz ki, amelyről a kitűzött időpont előtt 15 nappal írásban értesíti az ügyfeleket és szakhatóságokat.

4. A szálláshely-szolgáltató kérelmére a jegyző a szakhatóságokkal közös helyszíni szemlét tart.

5. Amennyiben a szolgáltató a helyszíni szemle megtartását nem kérte, a jegyző szerzi be a szakhatóságok állásfoglalását.

6. Az ügyintéző a szálláshely-üzemeltetési engedély megadásáról vagy a kérelem elutasításáról szóló határozatot közli

 a kérelmezővel,

 az eljárásban közreműködött szakhatóságokkal,

 fogyasztóvédelmi hatósággal

 munkavédelmi és munkaügyi hatóság

7. Az ügyintéző a szálláshely-üzemeltetési engedély kiadásával egyidejűleg a szálláshelyet nyilvántartásba veszi és igazolást ad ki.

**3. ADATVÁLTOZÁS**

 A kérelemben megjelölt adatokban bekövetkezett változásokat haladéktalanul, írásban köteles bejelenteni a jegyzőnek.

 A szálláshely-szolgáltatás nyújtására jogosult személyében történő változás esetén a változást, annak megfelelő igazolása mellett az új jogosult köteles bejelenteni.

 A szálláshely megszűnését a megszűnést követő 8 napon belül az Igazolás leadásával egyidejűleg köteles a jegyzőnek bejelenteni.

**ZENÉS, TÁNCOS RENDEZVÉNYTARTÁSI ENGEDÉLYEZÉSI ELJÁRÁSHOZ**

*Vonatkozó jogszabály:*

23/2011. (III. 8.) Korm. rendelet a zenés, táncos rendezvények működésének biztonságosabbá tételéről

Fizetendő illeték: 3.000,- Ft

Eljárási határidő: 20 nap, melybe nem tartozik bele a hiánypótlásra, tényállás tisztázására adott határidő, a szakhatósági eljárás és az eljárás felfüggesztésének időtartama, a hatóság működését legalább 1 teljes napra ellehetetlenítő üzemzavar.

**1. KÉRELEM**

Az eljárás kérelemre indul. Az engedély iránti kérelem a működési engedély iránti kérelemmel, valamint a bejelentéssel együtt is benyújtható.

**A jogszabály hatálya kiterjed:**

**olyan alkalmi vagy rendszeres zenés, táncos rendezvényekre, amelyet**

 **egyidejűleg 300 személynél nagyobb befogadóképességű helyiségben tartanak, vagy**

 **szabadtéri rendezvény esetében a résztvevők száma az 1000 főt meghaladja.**

*Rendszeres rendezvény: hetente több alkalommal, heti vagy havi gyakorisággal megtartott rendezvény.*

*Alkalmi rendezvény: egy alkalommal legfeljebb tíz egymást követő napon megtartott rendezvény.*

**A kérelmet**

 **a zenés, táncos rendezvénynek helyt adó építmény üzemeltetője**

 **szabadtéri rendezvény esetében a rendezvény szervezője**

**nyújthatja be.**

Benyújtható postai úton, ügyfélfogadási időben személyesen, illetve meghatalmazott útján.

**A kérelemhez mellékelni kell:**

 az építmény, terület azonosításához szükséges címet, helyrajzi számot, alapterületre és befogadóképességre vonatkozó adatokat

 a kérelmező nevét, székhelyét, cégjegyzékszámát, az egyéni vállalkozó nyilvántartási számát,

 a rendezvény megnevezését

 a kapcsolódó szolgáltatások megnevezését

 nyilatkozatot a táncos rendezvény gyakoriságáról, megtartásának napjairól, kezdésének és befejezésének időpontjáról.

 Biztonsági tervet

 Tűzvédelmi szabályzatot

 Építészeti-műszaki dokumentációt két példányban és a tervezői nyilatkozatot

 Eljárásért fizetendő illetékbélyeget

 Szakhatósági eljárásért fizetendő ig. szolgáltatási díj befizetéséről szóló igazolását

 Képviseleti eljárás esetén eredeti írásbeli meghatalmazást.

**2. ENGEDÉLYEZÉSI ELJÁRÁS**

2.1 Ha a kérelem hiányosan került benyújtásra, az ügyintéző a pótolandó dokumentum megjelölésével, határidő tűzésével hiánypótlásra szólítja fel az ügyfelet 8 napon belül.

2.2 Az ügyintéző helyszíni szemlét tűz ki, melyről értesíti az alábbi szakhatóságokat:

 Népegészségügyi Osztály

 építésügyi hatóság (kivéve, ha az építmény ugyanerre a rendeltetésre 6 hónapon belüli használatbavételi engedéllyel rendelkezik)

 tűzvédelmi hatóság

 rendőrséget.

A helyszíni szemléről a jegyző értesíti az Országos Mentőszolgálatot.

2.3 Az ügyintéző az engedély megadásával egyidejűleg a zenés, táncos rendezvényt nyilvántartásba veszi, és igazolást állít ki. A nyilvántartást az interneten közzéteszi.

2.4 Az engedélyt vagy a kérelem elutasításáról szóló határozatot az ügyintéző közli:

 a kérelmezővel,

 az eljárásban közreműködött szakhatóságokkal,

 munkavédelmi és munkaügyi hatósággal,

 fogyasztóvédelmi hatósággal